SKRIFTLIG FORESPOERGSEL E-2252/96 af Elly Plooij-van Gorsel (ELDR) til Kommissionen (9. august 1996)

Om: Import af éngangslightere

1. Hvad er aarsagerne til den voldsomme stigning i importen af éngangsgaslightere fra Taiwan, Macao og Hong Kong til EU? Svarer denne stigning i importen af éngangsgaslightere fra Taiwan, Macao og Hong Kong til EU til en (tilsvarende) stigning i produktionen i Taiwan, Macao og Hong Kong?

2. Bliver den angivne oprindelse af varerne - som stammer fra lande, der alle ligger taet paa Kina - kontrolleret, og hvornaar vil Kommissionen indlede en anti-dumpingprocedure for disse lande?

3. Saafremt Kommissionen ikke selv tager initiativ hertil, hvilken EU-politik kan da berettige en saadan selektiv handlemaade i den eventuelle indfoerelse af anti-dumpingtold?

4. Har Kommissionen paa uvildig vis fastslaaet, hvor stort det samlede forbrug af éngangsgaslightere inden for EU er, saaledes at der kan foretages en sammenligning med produktionen inden for EU, eksporten fra EU og importen til EU, hvorved det kan konstateres og kontrolleres, om der smugles for at undgaa anti-dumpingforanstaltningerne?

Svar afgivet af paa Kommissionens vegne af Sir Leon Brittan (17. september 1996)

1. Kommissionen har ikke nogen oplysninger, der saetter den i stand til at svare paa det aerede medlems spoergsmaal, baade mht. grundene til stigningen i importen af engangslightere fra Taiwan, Macao og Hongkong og mht. disse landes produktionskapacitet.

2. Den grundige kontrol med oprindelsen af de varer, der importeres fra tredjelande, som hoerer ind under medlemsstaternes toldmyndigheders kompetence, antager ikke en systematisk karakter ifoelge de oplysninger, Kommissionen er i besiddelse af, og grunden hertil er, at man dels oensker en effektiv kontrol, dels oensker at undgaa at laegge hindringer i vejen for samhandelen.

Mht. indledning af anti-dumpingforanstaltninger finder Kommissionen ikke, at den er i besiddelse af oplysninger, der kan foranledige den til at undersoege muligheden af at goere brug af sin initiativret i den forbindelse.

Det maa i denne forbindelse ikke glemmes, at den klageret, der i henhold til EF-lovgivningen tilkommer den paagaeldende industrigren i EF, indeholder visse garantier, som det ville vaere vanskeligt for Kommissionen at opfylde. I henhold til EU's internationale forpligtelser kan en anti-dumpingprocedure kun indledes, hvis der er tilstraekkelig med bevisligheder, ikke blot for, at der foreligger dumping, men for, at industrigrenen i EF paafoeres skade. I den forbindelse er det sikkert, at industrigrenen i EF selv raader over de noedvendige oplysninger, som Kommissionen normalt mangler.

3. Kommissionen er til stadighed opmaerksom paa, at det skal undgaas, at anti-dumpingprocedurerne er selektive, og foer der indledes undersoegelser, sikrer den sig, at de modtagne klager ikke hviler paa et diskriminatorisk grundlag.

4. De undersoegelser, der ivaerksaettes af bedrageriafdelingerne, hvad enten de hoerer under Kommissionen eller medlemsstaternes myndigheder, er af effektivitetshensyn altid omgivet af dybeste diskretion. Det aerede medlem vil derfor forstaa, at Kommission ikke kan komme ind paa de naermere detaljer paa et saa oemtaaleligt omraade.